Η χρήση του laser στερεάς κατάστασης ND
Authors: Τσικλής Νικόλαος 
Published: January 2014

Σκοπός της παρούσης διατριβής είναι η εξακρίβωση της ασφάλειας και της αποτελεσματικότητας της πέμπτης αρμονικής Nd:YAG laser 213 nm (CustomVis Pulsar Laser System) για την διόρθωση των διαθλαστικών σφαλμάτων. Μέθοδος Πειραματική μελέτη: 80 οφθαλμοί, 40 έγχρωμων ενήλικων κονίκλων υποβλήθηκαν σε επιφανειακή κερατεκτομή τυχαιοποιημένα με excimer laser 193nm (EL) στον ένα οφθαλμό (ομάδα αναφοράς) και με laser στερεάς κατάστασης (SSL) στον έτερο οφθαλμό (ομάδα ελέγχου). Όλα τα δείγματα κερατοειδών μελετήθηκαν έως και ένα έτος μετεχειρητικά με ηλεκτρονικό μικροσκόπιο σαρώσεως, οπτική μικροσκοπία και ηλεκτρονική μικροσκοπία διέλευσης. Κλινική μελέτη: 74 ασθενείς (146 οφθαλμοί) υποβλήθηκαν σε PRK-MMC και 18 ασθενείς (35 οφθαλμοί) σε LASIK για την διόρθωση μυωπικού αστιγματισμού με laser στερεάς κατάστασης 213 nm (ομάδα ελέγχου). 184 ασθενείς (342 οφθαλμοί) υποβλήθηκαν σε PRK-MMC και 44 σε ασθενείς (84 οφθαλμοί) LASIK για την διόρθωση μυωπικού αστιγματισμού με excimer laser 193nm (ομάδα αναφοράς). Μέγιστος χρόνος μετεγχειρητικής παρακολούθησης το ένα έτος. Αποτελέσματα Πειραματική μελέτη: Αμέσως μετά την φωτοεκτομή, όλα τα δείγματα των κερατοειδών (SSL και EL) παρουσίαζαν ομαλή επιφάνεια φωτοαποδόμησης που καλύπτονταν από ψευδομεμβράνη. Ενεργοποιημένα κερατοκύτταρα παρατηρήθηκαν σε όλα τα δείγματα στο ανώτερο στρώμα τον πρώτο και τρίτο μετεγχειρητικό μήνα. Δώδεκα μήνες μετεγχειρητικά, η δομή του επιθηλίου, του στρώματος και του ενδοθηλίου ήταν πανομοιότυπη με αυτή του άθικτου κερατοειδικού ιστού. Κλινική μελέτη: Το 86% των οφθαλμών που υποβλήθηκαν σε PRK-MMC με το SSL είχαν UVA 20/25 ή καλύτερη ενώ το 56% 20/20 ή καλύτερη. Το 3% των οφθαλμών έχασε περισσότερες από μία γραμμές BSCVA έναν χρόνο μετεγχειρητικά. Το defocus μειώθηκε από 4.70 ? 2.09 D σε 0.83 ? 0.55 D (29% defocus < 0.50 D / το 60% defocus < 1.00 D). Το 73% των οφθαλμών που υποβλήθηκαν σε LASIK με το SSL είχαν UVA 20/25 ή καλύτερη ενώ το 27% 20/20 ή καλύτερη. Κανένας οφθαλμός δεν έχασε περισσότερες από μία γραμμές BSCVA έναν χρόνο μετεγχειρητικά. Το defocus μειώθηκε από 5.86 ? 1.36 D σε 0.93 ? 0.77 D (το 45% defocus < 0.50 D / το 64% < 1.00 D). 9 Το 93% των οφθαλμών που υποβλήθηκαν σε PRK-MMC με το EL είχαν UVA 20/25 ή καλύτερη ενώ το 76% 20/20 ή καλύτερη. Κανένας οφθαλμός δεν έχασε περισσότερες από μία γραμμές BSCVA έναν χρόνο μετεγχειρητικά. Το defocus μειώθηκε από 5.03 ? 2.29 D σε 0.72 ? 0.42 D (το 37% defocus < 0.50 D / το 73% < 1.00 D, ενώ το 73%). Το 71% των οφθαλμών που υποβλήθηκαν σε LASIK με το EL, είχαν UVA 20/25 ή καλύτερη ενώ το 47% 20/20 ή καλύτερη. Το 3% των οφθαλμών έχασε περισσότερες από μία γραμμές BSCVA έναν χρόνο μετεγχειρητικά. Το defocus μειώθηκε από 6.74 ? 1.65 D σε 0.62 ? 0.48 D (το 41% defocus < 0.50 D / το 88% < 1.00 D). Εικόνες συνεστιακής μικροσκοπίας ένα χρόνο μετά από PRK-MMC ή LASIK με το EL ή το SSL δεικνύουν αναγεννημένο υποεπιθηλιακό νευρικό πλέγμα και φυσιολογικά (σε σχήμα και αριθμό) ενδοθηλιακά κύτταρα. Συμπεράσματα Τα αποτελέσματά μας (πειραματικά και κλινικά) είναι παρόμοια μεταξύ ομάδας ελέγχου (laser στερεάς κατάστασης 213 nm) και ομάδας αναφοράς (excimer laser 193 nm) και άμεσα συγκρίσιμα με την έως τώρα γνωστή βιβλιογραφία για το excimer laser. Το laser στερεάς κατάστασης 213 nm φαίνεται να είναι ασφαλές και αποτελεσματικό για την διόρθωση μυωπικού αστιγματισμού. Μεγαλύτερες σειρές ασθενών και διόρθωση μεγαλύτερου εύρους διαθλαστικών σφαλμάτων είναι αναγκαία για την εξαγωγή ασφαλέστερων συμπερασμάτων. Λέξεις κλειδιά: solid state laser, Nd:YAG laser 213 nm, excimer laser 193 nm, PRK, LASIK, Λέξεις κλειδιά: Laser στερεάς κατάστασης, Nd:YAG laser 213 nm, laser διεγερμένων διμερών, ArF 193 nm, επιφανειακή διαθλαστική κερατεκτομή, μιτομυκίνη C, εν τω βάθει διαθλαστική κετατεκτομή, ηλεκτρονικό μικροσκόπιο σαρώσεως, οπτική μικροσκοπία, ηλεκτρονική μικροσκοπία διέλευσης, συνεστιακή μικροσκοπία